CELEX: 31981D0208
Language: el
Date: 1981-03-30 00:00:00
Title: 81/208/Ευρατόμ, ΕΚΑΧ, ΕΟΚ: Απόφαση του Συμβουλίου της 30ής Μαρτίου 1981 περί αυξήσεως του αριθμού των δικαστών στο Δικαστήριο

Avis juridique important

|

31981D0208

81/208/Ευρατόμ, ΕΚΑΧ, ΕΟΚ: Απόφαση του Συμβουλίου της 30ής Μαρτίου 1981 περί αυξήσεως του αριθμού των δικαστών στο Δικαστήριο  

Επίσημη Εφημερίδα αριθ. L 100 της 11/04/1981 σ. 0020 - 0020 Φινλανδική ειδική έκδοση: Κεφάλαιο 1 τόμος 2 σ. 0015  Ισπανική ειδική έκδοση: Κεφάλαιο 01 τόμος 3 σ. 0076  Σουηδική ειδική έκδοση: Κεφάλαιο 1 τόμος 2 σ. 0015  Πορτογαλική ειδική έκδοση : Κεφάλαιο 01 τόμος 3 σ. 0076 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 30ής Μαρτίου 1981  περί αυξήσεως του αριθμού των δικαστών στο Δικαστήριο  (81/208/Ευρατόμ, ΕΚΑΧ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 32,  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 165,  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 137,  την αίτηση του Δικαστηρίου για την αύξηση του αριθμού των δικαστών, που περιλαμβάνεται στο υπόμνημά του της 21ης Ιουλίου 1978,  Εκτιμώντας:  ότι ο όγκος των εργασιών του Δικαστηρίου δικαιολογεί μία συμπληρωματική αύξηση, κατά ένα, του αριθμού των δικαστών·  ότι πρέπει να προσαρμοσθεί το άρθρο 32 πρώτο εδάφιο της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, το άρθρο 165 πρώτο εδάφιο της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 137 πρώτο εδάφιο της συνθήκης περί ιδρύσεως της Ευρωπαϊκής Κοινότητος Ατομικής Ενεργείας, ώστε να ληφθεί υπόψη η αύξηση του αριθμού των δικαστών που απαρτίζουν το Δικαστήριο·  ότι πρέπει να προσαρμοσθεί το άρθρο 32β δεύτερο εδάφιο της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, το άρθρο 167 δεύτερο εδάφιο της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 139 δεύτερο εδάφιο της συνθήκης περί ιδρύσεως της Ευρωπαϊκής Κοινότητος Ατομικής Ενεργείας, ώστε η μερική ανανέωση να αφορά εκ περιτροπής έξι και πέντε δικαστές·  ότι, για να εξασφαλισθεί η λειτουργία του προβλεπομένου συστήματος ανανεώσεως, πρέπει να παραταθεί έως τις 6 Οκτωβρίου 1982 η ημερομηνία λήξεως της θητείας του δικαστού που θα διορισθεί για να καταλάβει, για πρώτη φορά, τη θέση που δημιουργείται με την παρούσα απόφαση,  ΑΠΟΦΑΣΙΖΕΙ:  Άρθρο 1  Το άρθρο 32 πρώτο εδάφιο της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, το άρθρο 165 πρώτο εδάφιο της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 137 πρώτο εδάφιο της συνθήκης περί ιδρύσεως της Ευρωπαϊκής Κοινότητος Ατομικής Ενεργείας, αντικαθίστανται από το ακόλουθο κείμενο:  «Το Δικαστήριο αποτελείται από ένδεκα δικαστές.»  Άρθρο 2  Το άρθρο 32β δεύτερο εδάφιο της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, το άρθρο 167 δεύτερο εδάφιο της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 139 δεύτερο εδάφιο της συνθήκης περί ιδρύσεως της Ευρωπαϊκής Κοινότητος Ατομικής Ενεργείας, αντικαθίστανται από το ακόλουθο κείμενο:  «Κάθε τρία έτη γίνεται μερική ανανέωση των δικαστών. Αφορά εκ περιτροπής έξι και πέντε δικαστές.»  Άρθρο 3  Η θητεία του δικαστού που θα καταλάβει για πρώτη φορά τη θέση που δημιουργείται με την παρούσα απόφαση, λήγει στις 6 Οκτωβρίου 1982.  Έγινε στις Βρυξέλλες, στις 30 Μαρτίου 1981.  Για το Συμβούλιο  Ο Πρόεδρος  G. BRAKS